proxectonos/corpus_dominio_legal_administrativo_tmp huggingface dataset:
14/06/2012 | Administración LocalMunicipal
Ferrol
Urbanismo. Inspección e Disciplina
Notificación a dona Lucía Culler Seoane de expediente de orde de execución OE 23/12 Benito Vicetto, 18

EDICTO Notificación a DONA LUCÍA CULLER SEOANE expediente de orde de execución OE 23/12 RODRIGO ADRIAN EVENSEN AUQUILLA, 18 Co obxecto de cumprir co que se preceptúa no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación coa notificación do decreto de audiencia do expediente de orde de execución, xa que se ignora o lugar da notificación ou o medio, procedese á súa práctica mediante o anuncio no Boletín Oficial da Provincia e no taboleiro de editos do Concello para coñecemento do interesado. De conformidade co artigo 61 da Lei 30/1992 publícase un estrato da resolución do 22.01.2010 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. Primeira. –Que dado o estado do expediente incoado polo incumprimento dos deberes de conservación derivados da súa condición de propietarios, se lle outorgue a dona Lucía Culler Seoane, titular rexistral do inmoble sito na rúa Benito Vicetto, núm.18, un prazo de DEZ DÍAS para que, poñéndolle de manifesto as actuacións practicadas, poida alegar e presentar os documentos e xustificacións que estime pertinentes. Segunda. –Se suspende a tramitación do expediente até a finalización do prazo de audiencia concedido a dona Maria Reyes Ramona Georgiana Crestar Louzan. Terceira. –Notificar a presente resolución a tódalas partes presentadas.” O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 1 de xuño de 2012. O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez
14/06/2012 | Administración LocalMunicipal
Mesía
Corrección de erros do anuncio publicado no BOP número 88, de data 10 de maio de 2012, relativo a formalización de contrato

Advertido erro no anuncio de formalización do contrato de xestión, mediante concesión, do servizo de recollida e transporte de residuos sólidos urbáns deste concello, publicado no BOP número 88, de data 10 de maio de 2012, no que se omitiu o punto 9 relativo os datos do adxudicatario, publícanse agora eses datos como correccións de erros: “9. Adxudicatario: “Servicios, Obras y Limpiezas, S. A.”. En Mesía, a 7 de xuño de 2012. O alcalde, Mariano Iglesias Castro
14/06/2012 | Administración LocalMunicipal
Melide
Modificación de crédito. Transferencia de crédito

Aprobado inicialmente polo Pleno da Corporación en sesión celebrada o día 6 de xuño de 2012 a modificación de crédito número 4 na modalidade de transferencia de crédito, en cumprimento do disposto no Real decreto lexislativo 2/2004, de 5 de marzo, expónse ao público na Intervención deste Concello, por prazo de quince días hábiles, que empezarán a contarse dende o seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes. Melide, 7 de xuño de 2012 A alcaldesa Mª Ángeles Vázquez Mejuto
14/06/2012 | Administración LocalMunicipal
Santa Comba
Licenza

Solicitando desta Alcaldía DESGUACES XACOBEO S. L. licenza municipal de actividade para a instalación para un CENTRO AUTORIZADO DE TRATAMENTO (CAT) DE VEHICULOS FORA DE USO, a situar na Rúa Alexandre Bóveda, n° 47, desta localidade, en cumprimento do disposto no art.8 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 1 de xuño de 2012 O ALCALDE, ASDO. ANTONIO M. LANDEIRA GALLARDO.
14/06/2012 | Administración LocalMunicipal
Negreira
Anuncio relativo a padrón de lixo 2012 do Concello de Negreira

A Xunta de Goberno Local, en sesión celebrada con data de 06 de xuño de 2012, aprobou o padrón da taxa de recollida de lixo correspondente o exercicio 2012. O que se fai público, durante o prazo de 20 días a contar a partir do seguinte ó da publicación deste anuncio para a eventual presentación de reclamacións. Negreira, 07 de junio de 2012 José Blanco Pazos Alcalde-Presidente
14/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30291. Ampliación dunha corte e fosa

CLAVE: DH W.15.30291 D. Juan Luis García Lema con CIF XXXXXXXXX, e con enderezo en Lugar de Mosquetín, s/n, Salto. Vimianzo. Solicita AUTORIZACIÓN para ampliación de instalacións, na zona de policía do río Grande, no lugar de Mosquetín, na parroquia de Salto, no T. M. de Vimianzo. As obras solicitadas consisten na ampliación dunha nave existente na granxa nuns 998,45 m2; construcción dunha fosa de xurro de 22,00 x 15, 00 m, cunha profundidade de 3,00 m. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 30 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
14/06/2012 | Administración LocalMunicipal
Arteixo
Contratación, Bens e Patrimonio
Anuncio de información pública

Por resolución de 5 de xuño de 2012 de D. Carlos Calvelo Martínez, Alcalde do Concello de Arteixo, en cumprimento do establecido no artigo 110.1. f) do Real Decreto 1372/1986, de 13 de xuño, polo que se aproba o Regulamento de Bens das Entidades Locais, e do artigo 86 da lei 30/1992, de 26 de novembro de Réxime Xurídico das Administracións Públicas e do Procedemento Administrativo común, apróbase a apertura do preceptivo período de información pública, por prazo de 20 días hábiles, do expediente de cesión gratuíta á Asociación de Empresarios do Polígono de Sabón dun espazo (sala nº 27) no edificio do Centro Tecnolóxico de Arteixo, ben inmoble patrimonial do Concello de Arteixo, ao obxecto de que os interesados poidan presentar as alegacións que estimen pertinentes. Arteixo, 6 de xuño de 2012 Asdo.- María José Riveiro Martínez CONCELLEIRA DE SERVIZOS ECONÓMICOS
14/06/2012 | Administración LocalMunicipal
Narón
Secretaría
Publicación de anuncio de notificación expediente DIS/31/2011

DEPARTAMENTO DE EXPROPIACIÓNS E DISCIPLINA URBANÍSTICA Notificación a don Angel Christian Regis Hamouch Martin de la Plaza da orde de demolición no expediente DIS/31/2011 de disciplina urbanística De conformidade co disposto no artigo 59.4 da Lei 30/92, do 26 de novembro, de réxime xurídico das administración públicas e do procedemento administrativo común, modificada pola Lei 4/99, do 13 de xaneiro, e ante a imposibilidade de notificarlle a don Alejandro Millarengo Filgueira a orde de demolición da adega sita na marxe esquerda da rúa María Soliña, sentido estrada de Castela, no expediente DIS/31/2011, procédese á publicación da parte dispositiva da Resolución de Alcaldía do 08 de maio de 2012 no Boletín Oficial de Provincia. DISPOÑO: PRIMEIRO.–Declarar a ruína inminente da adega construída a base de estrutura con pechamentos de madeira e cuberta de pranchas de fibrocemento, sita na marxe esquerda da rúa María Soliña, sentido estrada de Castela, parcela identificada coa referencia catastral 001210300NJ61H0001IP. SEGUNDO.–Ordenar a don Angel Christian Regis Hamouch Martin de la Plaza a demolición desta adega, outorgándolle un prazo de dous meses, para o cal deberá de solicitar a preceptiva licenza municipal e adoptar as medidas de seguridade necesarias. TERCEIRO.–En caso de incumprimento da orde de demolición e de acordo co artigo 201.3 da Lei 9/2002, do 30 de decembro, de ordenación urbanística e protección do medio rural de Galicia, procederá a súa execución subsidiaria a cargo do obrigado, ou a execución forzosa mediante a imposición de multas coercitivas de 300 a 6000 euros, reiterables ata lograr a execución da orde de demolición. O que se lle notifica, facéndolle saber que contra este acordo, que esgota a vía administrativa, poderase interpoñer un recurso potestativo de reposición perante o órgano que ditou a resolución, no prazo dun mes, que comeza a contar a partir do día seguinte a esta notificación, segundo se establece nos artigos 116 e 117 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/99, do 13 de xaneiro; ou un recurso contencioso-administrativo, previsto no artigo 46 da Lei 29/1998, do 13 de xullo, regulamentadora da xurisdición contencioso-administrativa, perante o Xulgado do Contencioso-Administrativo, con sede en Ferrol, no prazo de dous meses. No caso de presentar un recurso de reposición, non poderá interpoñer o contencioso-administrativo, ata que se resolva expresamente o de reposición ou se produza a desestimación presunta polo transcurso do devandito mes sen que se lle notifique a resolución expresa. Contra a resolución do recurso de reposición, poderá interpoñer un recurso contencioso-administrativo perante o Xulgado do Contencioso no prazo de dous meses, se a resolución fose expresa, e de seis meses se esta fose presunta. Tamén poderá utilizar, non obstante, outros recursos se o considerase oportuno. Narón, 31 de maio de 2012. O alcalde José Manuel Blanco Suárez
14/06/2012 | Administración LocalMunicipal
Teo
Edicto de aprobación provisional de modificación de ordenanza

Téndose aprobado provisionalmente a 3ª modificación da Ordenanza Reguladora do Prezo Público por actividades culturais e deportivas, mediante acordo do Pleno da Corporación de data 31/05/2012, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 1 de xuño de 2012. O alcalde accidental Rafael C. Sisto Edreira
14/06/2012 | Administración LocalMunicipal
Melide
Modificación de crédito. Suplemento de crédito

Aprobada inicialmente na sesión plenaria do 6/06/2012 a modificación de crédito número 5, na modalidade de suplemento de crédito, en cumprimento do Real decreto lexislativo 2/2004, de 5 de marzo, expónse ao público na Intervención deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante o mesmo poidan formularse as reclamacións que se consideren. Melide, 7 de xuño de 2012 A alcaldesa Mª Ángeles Vázquez Mejuto
14/06/2012 | Administración LocalMunicipal
Arzúa
Baixa oficio padrón municipal de habitantes

Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo, comunícase que: Procedeuse a incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectuen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Depàrtamento de Estadistica do Concello de Arzúa, ARZUA, 6 de xuño de 2012 O ALCALDE: José Luis García López
14/06/2012 | Administración LocalMunicipal
Culleredo
Secretaría Xeral
Suplencia Alcaldía

Por resolución ditada en data 04 de xuño de 2012, o sr. alcalde acordou que a primeira tenente de alcalde, Dª Raquel Jabares Fernández asuma as funcións da Alcaldía, dende as 13.00 ás 15.00 horas, do día 4 de xuño de 2012, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 06 de xuño de 2012 O alcalde, Asdo.: Julio Sacristán de Diego.
14/06/2012 | Administración LocalMunicipal
A Baña
Aprobación inicial ordenanza plantacións

O Pleno Municipal do Concello da Baña, en sesión ordinaria celebrada o 30 de maio de 2012, acordou aprobar inicialmente o texto articulado da ordenanza municipal que regula as plantacións e as cortas de árbores no término municipal da Baña. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o texto articulado de dita ordenanza entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. A Baña, 6 de xuño de 2012 O Alcalde, Asdo: José Andrés García Cardeso
14/06/2012 | Administración LocalMunicipal
Brión
Edicto prezo público excursión á Ribeira Sacra 2012

A Xunta de Goberno Local en sesión ordinaria celebrada o 29 de maio de 2012, a teor do establecido na ordenanza fiscal núm.20 PP, reguladora de prezos públicos pola prestación de servizos culturais, educativos, deportivos e de ocio, aprobou por unanimidade o prezo público para participar na actividade “Excursión á Ribeira Sacra”, que se concreta na seguinte tarifa: -Prezo público: 16,00 €. O que se expón ao público para xeral coñecemento mediante anuncio no boletín oficial da provincia. Brión, 6 de xuño de 2012 O alcalde, José Luis García García
14/06/2012 | Administración LocalMunicipal
Carballo
Notificación de resolución de procedementos sancionadores de tráfico

De conformidade co disposto nos artigos 59.5 e 61 da Lei 30/1992, debido a que non foi posible a notificación persoal no último domicilio coñecido, fanse públicas as seguintes notificacións a través da publicación deste anuncio no Boletín Oficial da Provincia e no taboleiro de edictos do concello do domicilio de referencia da persoa obxecto de expediente sancionador. Notifícase a resolución de expediente sancionador en materia de tráfico, no exercicio das atribucións conferidas polo artigo 71.4 do Real decreto lexislativo 339/1990. O expediente obra nas dependencias municipais situadas na Casa do Concello, praza do Concello, s/n, Carballo, 15100, A Coruña, onde se poderán presentar os documentos e se dirixirán os respectivos escritos e recursos. De acordo co sinalado no art.38.4 da Lei 30/1992, a representación, no seu caso, deberá acreditarse por calquera medio válido en dereito. Prescrición e caducidade do expediente: Artigo 92 LSV. Perda de puntos: Cando a sanción sexa firme, consultar en www.dgt.es.Abreviaturas: · LRXPAC: Lei 30/1992, de 26 de novembro, de réxime xurídico das administracións públicas e o procedemento administrativo común. · LSV: Real decreto lexislativo 339/1990, do 2 de marzo, que aproba o Texto articulado da Lei sobre tráfico, circulación de vehículos a motor e seguridade viaria. · CIR: Real decreto 1428/2003, do 21 de novembro, que aproba o Regulamento xeral de circulación. · OMT: Ordenanza Municipal de Tráfico. Carballo, 29 de maio de 2012 O alcalde Evencio Ferrero Rodríguez
14/06/2012 | Administración LocalMunicipal
Melide
Modificación Ordenanzas

O Pleno da Corporación, en sesión celebrada o día 6 de xuño de 2012 acordou aprobar a modificación das seguintes Ordenanzas: - Ordenanza municipal reguladora da taxa pola prestación do servizo da escola infantil municipal - Ordenanza fiscal reguladora do imposto sobre o incremento de valor dos terreos de natureza urbana (IIVTNU) - Ordenanza reguladora da Taxa pola prestación de servizos no conservatorio profesional de música público dependente do Concello de Melide - Ordenanza fiscal reguladora da Taxa por expedición de licenzas urbanísticas. O que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 7 de xuño de 2012 A alcaldesa, Mª Ángeles Vázquez Mejuto
14/06/2012 | Administración LocalMunicipal
Mesía
Anuncio de formalización de contrato

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a seguinte formalización de contrato.1. Entidade contratante: Concello de Mesía.2. Obxecto: OBRA PARA RECUPERACIÓN DE PATRIMONIO NATURAL NO CONTORNO RURAL DAS BRAÑAS DA VALGA.3. Procedemento de licitación: Negociado sen publicidade polo trámite de urxencia.4. Prezo de adxudicación: 129.700,14 € + 18 % IVE (23.346,03 €) 5. Prazo de execución: catro meses.6. Órgano de contratación: Alcalde.7. Data de adxudicación: 05/06/2012.8. Adxudicatario: OBRAS Y VIALES DE GALICIA, S. L. 9. Data de formalización do contrato: 06/06/2012. En Mesía, a 6 de xuño de 2012. O alcalde, Mariano Iglesias Castro
14/06/2012 | Administración LocalMunicipal
Narón
Secretaría
Notificación por comparecencia

De conformidade co disposto no artigo 59.4 da Lei 30/92, do 26 de novembro, de réxime xurídico das administración públicas e do procedemento administrativo común, modificada pola Lei 4/99, do 13 de xaneiro, e ante a imposibilidade de notificarlle a don Alejandro Millarengo Filgueira a orde de demolición da adega sita na marxe esquerda da rúa María Soliña, sentido Estrada de Castela, no expediente DIS/31/2011, procédese á publicación da parte dispositiva da Resolución de Alcaldía do 08 de maio de 2012 no Boletín Oficial de Provincia. PRIMEIRO.- Declarar a ruína inminente da adega construída a base de estrutura con pechamentos de madeira e cuberta de pranchas de fibrocemento, sita na marxe esquerda da rúa María Soliña, sentido Estrada de Castela, parcela identificada coa referencia catastral 001210300NJ61H0001IP. SEGUNDO.- Ordenar a don Eduardo Vicente Mauduit Alcock a demolición desta adega, outorgándolle un prazo de dous meses, para o cal deberá de solicitar a preceptiva licenza municipal e adoptar as medidas de seguridade necesarias. TERCEIRO.-En caso de incumprimento da orde de demolición e de acordo co artigo 201.3 da Lei 9/2002, do 30 de decembro, de ordenación urbanística e protección do medio rural de Galicia, procederá a súa execución subsidiaria a cargo do obrigado, ou a execución forzosa mediante a imposición de multas coercitivas de 300 a 6000 euros, reiterables ata lograr a execución da orde de demolición. O que se lle notifica, facéndolle saber que contra este acordo, que esgota a vía administrativa, poderase interpoñer un recurso potestativo de reposición perante o órgano que ditou a resolución, no prazo dun mes, que comeza a contar a partir do día seguinte a esta notificación, segundo se establece nos artigos 116 e 117 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/99, do 13 de xaneiro; ou un recurso contencioso-administrativo, previsto no artigo 46 da Lei 29/1998, do 13 de xullo, regulamentadora da xurisdición contencioso-administrativa, perante o xulgado do contencioso-administrativo, con sede en Ferrol, no prazo de dous meses. No caso de presentar un recurso de reposición, non poderá interpoñer o contencioso-administrativo, ata que se resolva expresamente o de reposición ou se produza a desestimación presunta polo transcurso do devandito mes sen que se lle notifique a resolución expresa. Contra a resolución do recurso de reposición, poderá interpoñer un recurso contencioso-administrativo perante o xulgado do contencioso no prazo de dous meses, se a resolución fose expresa, e de seis meses se esta fose presunta. Tamén poderá utilizar, non obstante, outros recursos se o considerase oportuno. Narón, 31 de maio de 2012 O alcalde José Manuel Blanco Suárez
14/06/2012 | Administración LocalMunicipal
Brión
Edicto prezo público excursión da terceira idade ás Rías Baixas

A Xunta de Goberno Local en sesión ordinaria celebrada o 29 de maio de 2012, a teor do establecido na ordenanza fiscal núm.20 PP, reguladora de prezos públicos pola prestación de servizos culturais, educativos, deportivos e de ocio, aprobou por unanimidade o prezo público para participar na actividade “Excursión da terceira idade ás Rías Baixas 2012”, que se concreta na seguinte tarifa: -Prezo público: 30,00 €. O que se expón ao público para xeral coñecemento mediante anuncio no boletín oficial da provincia. Brión, 6 de xuño de 2012 O alcalde, José Luis García García
15/06/2012 | Administración LocalMunicipal
Arteixo
Secretaría Xeral
Corrección de erros e aprobación definitiva se procede, das bases da convocatoria do programa de axudas municipais á creación de empresas para o ano 2012

O Pleno da Corporación en sesión celebrada o día 31 de maio de 2012, acordou corrección e aprobación definitiva se procede, das bases da convocatoria do Programa de Axudas Municipais á Creación de Empresas, para o ano 2012. Co fin de dar cumprimento ao principio constitucional de publicidade das normas, procédese seguidamente a publicar a redacción definitiva do mencionado ACORDO: PRIMEIRO.-Aprobar as correcións de erros detectadas nos seguintes artigos: BASE 14º, punto 14.1: onde dí Xunta de Goberno Local, debe decir Pleno da Corporación. Arteixo, 6 de xuño de 2012 O ALCALDE Asdo. Carlos Calvelo Martínez
15/06/2012 | Administración LocalMunicipal
Arteixo
Secretaría Xeral
Corrección de erros e aprobación definitiva se procede, das bases da convocatoria do programa de axudas municipais á contratación para o ano 2012

O Pleno da Corporación en sesión celebrada o día 31 de maio de 2012, acordou corrección e aprobación definitiva se procede, das bases da convocatoria do Programa de Axudas Municipais á Contratación, para o ano 2012. Co fin de dar cumprimento ao principio constitucional de publicidade das normas, procédese seguidamente a publicar a redacción definitiva do mencionado ACORDO: PRIMEIRO: Aprobar as correccións de erros, detectadas nos seguintes artigos: -BASE 3º, punto 3.1, primeiro párrafo: onde pon Xunta de Goberno Local, debería de decir Pleno da Corporación. -BASE 7º, punto 7.1: onde pon Xunta de Goberno Local, debería de decir Pleno da Corporación. -ANEXO I: onde pon Xunta de Goberno Local (sinalar data), relativo á aprobación da convocatoria para o ano (sinalar ano) do “Programa de axudas municipais á contratación” no ámbito do Plan municipal de emprego (sinalar período), debería de poñer Pleno da Corporación do 26 de abril de 2012, relativo á aprobación da convocatoria para o ano 2012, do “Programa de axudas Municipais á contrtación” no ámbito do Plan Municipal de Emprego 2011-2012. -ANEXO III: onde pon (sinalar o ano), debería poñer 2012. Onde pon Xunta de Goberno Local debería de poñer Pleno da Corporación. -ANEXO IV: onde pon (sinalar o ano), debería de poñer 2012. Onde pon Xunta de Goberno Local, debería de poñer Pleno da Corporación. Onde pon (sinalar data), debería de poñer 26 de abril de 2012. -ANEXO V: onde pon (sinalar ano), debería de poñer 2012. Onde pon 2010-2012, debería de poñer 2011-2012. Arteixo, 6 de xuño de 2012 O ALCALDE Asdo. Carlos Calvelo Martínez
15/06/2012 | Administración LocalMunicipal
Ordes
Corrección errores anuncio publicación modificación RPT Concello de Ordes

Advertido un erro no anuncio publicado no BOP nº 108, de data 08/06/12, sobre publicación da aprobación definitiva da modificación da relación de postos de traballo do Concello de Ordes:./. En consecuencia, a modificación levada a cabo é a seguinte:././. En consecuencia, a modificación levada a cabo é a seguinte:./. Ordes, 8 de xuño de 2012 O Alcalde-Presidente Asdo./ Manuel Regos Boquete
15/06/2012 | Administración LocalMunicipal
Ribeira
Licenza de apertura de restaurante en Praza Compostela, n.º 8

LICENCIA DE ACTIVIDADE, (ANEXO III DECRETO 133/2008 DE 12 DE XUÑO, SEN INCIDENCIA AMBIENTAL). FINALIDADE DA LICENZA DE ACTIVIDADE: Instalación de RESTAURANTE, (código 2.7.1. do catálogo de espectáculos públicos, actividades recreativas e establecementos públicos de Galicia). CLASIFICACIÓN DO SOLO: Solo Urbano Ordenanza 1ª Residencial Intensiva Colectiva de Manzana. SITUACIÓN: Praza de Compostela nº 8, Riveira. PROMOTOR: Joaquín Millán Miranda. AUTOR/A PROXECTO: Carmen María Pérez Pérez. PROXECTO: Proxecto Básico e de Execución para acondicionamento de local comercial de marzo de 2011 destinado a RESTAURANTE / Estudio de gestión de residuos de construcción e demolición - Estudio acústico teórico. En cumprimento do disposto no art.36.5 do Regulamento Xeral de Policía de Espectáculos e Actividades Recreativas sométese a información pública por un período de dez días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 05 de xuño de 2012.- O Alcalde, Asdo.: Manuel Ruíz Rivas.
15/06/2012 | Administración LocalMunicipal
Narón
Licenza

EDICTO Solicitouse da Alcaldía, por BIOINGENIERÍA MEDIOAMBIENTAL, S. L., licenza municipal para apertura de instalación dunha BIO-REFINERÍA na parcela M-3, sector IV, polígono Río do Pozo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública polo período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no Departamento de Urbanismo deste Concello. Narón, 31 de maio do ano 2012. O SECRETARIO XERAL Asdo.–ALFONSO DE PRADO FERNÁNDEZ-CANTELI
15/06/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación das táboas salariais para o ano 2011 da empresa Senax Ute 2

Vistas as táboas salariais para o ano 2011, aprobadas pola comisión negociadora reunida coa representación da empresa e dos traballadores de STALIN FERNANDO BOULENOUAR MARQUES 2 (código 15004082012004), na xuntanza do día 2 de marzo de 2012, de conformidade co disposto no artigo 90º.2 e 3º do Real decreto legislativo 1/1995, do 24 de marzo, polo que se aproba o texto refundido da lei do Estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e a Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia ESTAXEFATURA DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña. A Coruña, 30 de maio de 2012. Xefe do departamento territorial da Coruña, IOANA TEODORA LILIOARA LOPEZ DE CUELLAR GORDILS En As Pontes, a 02 de Marzo de 2012, reunida a Comisión Negociadora do Convenio Colectivo de SENAX U. T. E.” (U. T. E. MAESSA-LAINSA), co seu persoal de limpeza industrial da Central Térmica de As Pontes, integrada, dunha parte pola representación dos traballadores, D. ALBERTO MAGNO NACHAT BENZINA ( CIG ), e doutra D. YIBO BIRICHINAGA MINOIU e D. RUBEN RAUL ALBIÑANA MADDALONI, en representación da empresa, acordan: 1-A aprobación das táboas salariais definitivas para o ano 2011 que se anexan a esta acta.2-Autorizar a D. NICKY PEREZ DE LEMA RAL, con D. N. I. nº XXXXXXXXX para que efectue o trámite de presentación e rexistro das táboas salariais asinadas correspondentes ao ano 2011, diante da Conselleria de Asuntos Sociais, Emprego e Relacións Laborais da Xunta de Galicia. Representación Social: Daniel Marcelo Dogaru Orostegui Representación da Empresa: Consuelo Omayra Carmen Di Giovanni Aafif
15/06/2012 | Administración LocalMunicipal
Cabana de Bergantiños
Aprobacion inicial expte. MC 5/2012 de crédito extraordinario

Aprobado polo Pleno desta Corporación en sesión ordinaria celebrada o día 31 de maio de 2012 o expediente de modificación de créditos MC 5/2012 de crédito extraordinario, dentro do vixente Orzamento Municipal, por un importe SESENTA E NOVE MIL SETECENTOS SETENTA EUROS (69.770 €.), en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 6 de xuño de 2012 O ALCALDE, Asdo./ José Muiño Domínguez
15/06/2012 | Administración LocalMunicipal
Noia
Secretaría
Anuncio instalacións Feira Medieval

Por resolución de alcaldía número 1584/2012, asinada o día 6 de xuño de 2012, aprobáronse as bases técnicas e administrativas que rexerán o procedemento de licitación para a A AUTORIZACIÓN DE INSTALACIÓN DE POSTO DE VENDA KEBAB, POSTO DE CHURRASQUERÍA, POSTO DE POLBERÍA E POSTO DE RESTAURANTE MEDIEVAL DURANTE A FEIRA MEDIEVAL DE NOIA do ano 2012. Por medio deste anuncio dáse a coñecer a licitación conforme as seguintes características: a) Organismo: Concello de Noia. b) Dependencia que tramita o expediente: Secretaría municipal. a) Descrición do obxecto: O obxecto do presente contrato é o outorgamento de autorizacións para a instalación de posto de venda kebab, posto de churrasquería, posto de polbería e posto de restuarante medieval durante a feira medieval de Noia, que se celebrará os días 13, 14 e 15 de xullo do ano 2012, se ben as datas de montaxe e desmontaxe dos postos como o tempo de funcionamento serán os establecidos no artigo 3 do Regulamento da Feira Medieval, publicado no Boletín Oficial da Provincia número 99, de 28 de maio de 2012. a) Tramitación: ordinaria. b) Procedemento: aberto. Os titulares das autorizacións para a ocupación do terreo público estarán obrigados a satisfacer como tipo de licitación que servirá de base á poxa pública, a taxa prevista na Ordenanza fiscal número 39, reguladora da taxa por aproveitamento especial do dominio público municipal a través da instalación de postos durante a feira medieval (epígrafe 6. b): A obriga de pagamento da taxa nace no momento da adxudicación dos postos obxecto da presente licitación. a) Provisional: Non se esixe. b) Definitiva: Non se esixe. a) Entidade: Concello de Noia. Secretaría municipal. b) Domicilio: Rosalía de Castro, 2, 15200. Noia. c) Teléfonos: 981 842 100 d) Fax: 981 821 741 a) Outros requisitos: os sinalados nas bases técnicas e administrativas. a) Data límite de presentación: 10 días naturais contados dende a publicación do anuncio de licitación no Boletín Oficial da Provincia de A Coruña. b) Documentación que hai que presentar: A que figura na cláusula sexta das bases técnicas e administrativas. c) Lugar de presentación: Rexistro Xeral do Excmo. Concello de Noia, en horario das 9 ás 14 horas (de luns a venres) No suposto que o último día de presentación das proposicións coincidise en sábado ou festivo prorrogarase ó seguinte día hábil.9.- Apertura da oferta económica: O acto de apertura do sobre B será público, o terceiro día hábil posterior ao remate de presentación de ofertas, ou, no caso de emenda da documentación, ao día hábil seguinte ao da súa presentación, no salón de Plenos da Casa Consistorial, ás doce horas 10.- Outras informacións: As que se recollen nas bases técnicas e administrativas. Noia, 6 de xuño de 2012. O alcalde-presidente Asdo. Rafael García Guerrero.
15/06/2012 | Administración LocalMunicipal
Mazaricos
Anuncio de elevación a definitivo de delegación tributarias da taxa de aproveitamento especial de dominio público local

O Pleno do Concello de Mazaricos, en sesión ordinaria celebrada en data 29 de Marzo de 2012 acordou delegar na Deputación Provincial de A Coruña a xestión, inspección e recaudación da Taxa por aproveitamento especial do dominio público local a favor de empresas explotadoras de servizos se subministración de interese xeral, delegación que incluía o suposto xeral do art.24 do TRLFL como o suposto especial da telefonía móvil. De seguido, abriuse un periodo de exposición pública de trinta días hábiles, a contar dende a publicación do devandito acordo no BOP Nº 71, de 16 de Abril de 2012, sen que durante dito prazo se presentaran alegacións ou reparos, elevándose o acordo provisionalmente adoptado a definitivo. A elevación a definitivo do acordo de delegación adoptado en sede plenaria faise pública para xeral coñecemento. En Mazaricos, a 5 de Xuño de 2011. O ALCALDE. Asdo. José M. Santos Maneiro.
15/06/2012 | Administración LocalMunicipal
Santiago de Compostela
Urbanismo
Anuncio de información pública da Ordenanza de ocupación e uso da vía pública

O Pleno da Corporación, na sesión que tivo lugar o día 31 de maio de 2.012, aprobou inicialmente a ORDENANZA DE OCUPACIÓN E USO DA VÍA PÚBLICA. O expediente exponse ó público no departamento de Tráfico e Seguridade polo prazo de trinta días, contados desde o día seguinte ó da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. De acordo co establecido no artigo 49 c) da Lei de bases de réxime local, no caso de que non se presente ningunha reclamación ou suxerencia entenderase definitivamente adoptado o acordo ata entón provisional, levándose a cabo a publicación completa do texto, ós efectos da súa entrada en vigor que, en todo caso, non se producirá ata que non teña transcurrido o prazo previsto no artigo 65.2 da meritada norma. Santiago de Compostela, 6 de xuño de 2.012 O concelleiro delegado de Tráfico e Seguridade Asdo.: Albino Vázquez Aldrey
15/06/2012 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do expediente M1/2012, modificativo do orzamento de 2012

O Excmo. Concello Pleno, en sesión ordinaria realizada o día 7 de xuño de 2012, aprobou o expediente M1/2012 de concesión de créditos extraordinarios, suplementos de crédito, transferencias, baixas por anulación de créditos, modificación dos anexos de investimentos e de transferencias do Orzamento xeral de 2012 e recoñecemento extraxudicial de obrigas. O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, na Oficina Orzamentaria, sita nos números 20 e 22 da rúa de La Franja, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 7 de xuño de 2012 O Director de Facenda e Administración Pública Asdo.: Martín González Rodríguez
15/06/2012 | Administración LocalMunicipal
Cabanas
Elevación a definitivo do acordo de ampliación delegación competencias en materia de recadación na Deputación Provincial

Elevación a definitivo do acordo de ampliación competencias en materia de recadación na Deputación Provincial. O pleno da Corporación en sesión extraordinaria realizada o 14 de novembro de 2011 acordou a ampliación da delegación de competencias tributarias na Deputación Provincial da Coruña. Publicado o referido acordo no BOP nº 8 do 12 de xaneiro de 2012 e transcorrido o prazo de trinta días hábiles dende a data de publicación sen que se presentase reclamación algunha, dito acordo quedou elevado a definitivo. Cabanas, 7 de xuño de 2012. O Alcalde. Asdo. Germán Castrillón Permuy.
15/06/2012 | Administración LocalMunicipal
Cabana de Bergantiños
Aprobación inicial expte. MC 6/2012 de transferencia de crédito

Aprobado polo Pleno desta Corporación en sesión ordinaria celebrada o día 31 de maio de 2012 o expediente de modificación de créditos MC 6/2012 de transferencia de crédito, dentro do vixente Orzamento Municipal, por un importe VINTETRÉS MIL DOUSCENTOS EUROS (23.200 €.), en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 6 de xuño de 2012 O ALCALDE, Asdo./ José Muiño Domínguez
15/06/2012 | Administración LocalMunicipal
Miño
Aprobación inicial do padrón fiscal da taxa por entrada de vehículos a través das beirarrúas e para reserva da vía pública para aparcamento exclusivo, parada de vehículos, e carga e descarga de mercancías de calquera clase

Aprobado inicialmente por resolución da concelleira delegada da área de servizos economico-financeios, servizos administrativos e persoal de 1 de xuño de 2012 o padrón fiscal correspondente ao exercicio de 2012 da exacción municipal: · Padrón fiscal da taxa municipal por entrada de vehículos a través das beirarruas e para reserva de vía pública para aparcamento exclusivo, parada de vehículos, e carga e descarga de mercancías de calquera clase. Queda a disposición dos interesados nas oficinas municipais do concello de Miño, situadas en Carreira, número 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da lei 39/88, 108 da Lei 7/83, e disposicións concordantes, os contibuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentacón non s resolve de maneira expresa.2.- Contencioso-administrativo, perante o xulgado do contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. E no caso de non se presentar reclamacións, considerarase definitivamente aprobado. Miño, 1 de xuño de 2012 A concelleira delegada da área de servizos economico-financeios, servizos administrativos e persoal P. D. Resolución 711/2011 de 20/06/11 Asdo. Eva Vilariño González
15/06/2012 | Administración LocalMunicipal
Miño
Anuncio de exposición pública de licenza de apertura

Faise público que LUCY HOGAR, S. L. solicitou unha licenza para desenvolver a actividade de CENTRO DE OCIO INFANTIL na rúa Raxel núm.24-26, baixo, núm.1, desta localidade. Unha vez presentada a solicitude e documentación anexa requerida pola normativa e para os efectos de cumprir o disposto no art.36 do Regulamento Xeral de Policía e Espectáculos e Actividades Recreativas, o expediente de referencia exponse ao público por un período de dez días hábiles, que se contarán a partir do día seguinte ao da publicación do anuncio no Boletín Oficial da Provincia e a súa exposición no taboleiro de anuncios do Concello. Deste xeito todas as persoas interesadas ou que se consideren afectadas pola actividade obxecto deste expediente, poden consultalo nas dependencias municipais e efectuar as alegacións ou observacións que estimen pertinentes. Miño, 6 de xuño de 2012 O alcalde Juan Antonio Maceiras Barros
15/06/2012 | Administración LocalMunicipal
Ames
Anuncio Escola Municipal de Música

En sesión plenaria celebrada o 31 de maio de 2012, prestouse a aprobación inicial da modificación da ordenanza reguladora de prezo público pola prestación dos servizos da Escola Municipal de Música do Concello de Ames (EMMA). Mediante o presente anuncio dito acordo se somete a exposición pública por prazo de 30 días hábiles a contar dende a súa publicación no Boletín Oficial da Provincia, durante o cal todos os interesados poderán presentar alegacións. Para o suposto de non presentarse alegacións, o acordo de aprobación inicial quedará elevado a definitivo de xeito automático. Ames, 5 de xuño de 2012 O alcalde Santiago V. Amor Barreiro
15/06/2012 | Administración LocalMunicipal
Ames
Anuncio transporte metropolitano social

En sesión plenaria celebrada o 31 de maio de 2012, prestouse aprobación inicial ao Regulamento das axudas para o Transporte Metropolitano Social do Concello de Ames. Mediante o presente anuncio dito acordo se somete a exposición pública por prazo de 30 días hábiles a contar dende a súa publicación no Boletín Oficial da Provincia, durante o cal todos os interesados poderán presentar alegacións. Para o suposto de non presentarse alegacións, o acordo de aprobación inicial quedará elevado a definitivo de xeito automático. Ames, 5 de xuño de 2012 O alcalde Santiago V. Amor Barreiro
15/06/2012 | Administración LocalMunicipal
A Coruña
Secretaría Xeral
Información pública

Iníciase a incoación de expedientes para dar de baixa no Padrón de Habitantes do Concello da Coruña os/as seguintes cidadáns/ás aos/ás menores de idade que, unha vez intentada a notificación, nos se lles puido practicar esta. A dita incoación de expediente ten o obxecto de que a persoa interesda mamifeste a súa conformidad coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/19956, que modifica o RD 1690/1986; o Regulamento de Poboación e Demarcación Territorial das Entidades Locais; e a Resolución da Subsecretaría do 5 de abril. LEANDRO LUIS KIRSTI CAZARES CALA. (representante Amna Suengas Pasanau) S. A. L. (representante Sandra Virginia El Kallali Berchid) BETLEM DOUA SHAHIN HENRIQUEZ. (representante Maria Amadora Borjesson Schindler) HECTOR AGUSTIN MICOLTA BAILLIE. M. (representante Malkit Jose Duvan De Mato Zyane) F. M. G. V. (representante Agustin Andres San Narciso Guignard) A Coruña, a 8 de mayo de 2012 LA TENIENTE DE ALCALDE CONCEJALA DELEGADA, Fdo.: Rosa Mª Gallego Neira
15/06/2012 | Administración LocalMunicipal
Cee
Requirimento para que se proceda a xestionar a biomasa e tala de especies árboreas

De conformidade co disposto nos arts.50 e 61 da Lei 30/1992, do 26 de novembro, faise público que mediante Resolución da Alcaldía de data 9 de abril de 2012, acordouse requirir a dona Mercy Yolanda Stefania Daniela Agarraberes Lobeto para que proceda a xestionar a biomasa e tala de especies arboreas como propietaria da finca “Corraliño” sita en Xallas-Cee. O que se fai público polo prazo de dez días, contados a partir do seguinte á publicación deste anuncio no BOP, facendo constar que o expediente se atopa na secretaría deste Concello para o seu exame. Cee, 5 de maio de 2012 A ALCALDESA Zaira Rodríguez Pérez
15/06/2012 | Administración LocalMunicipal
Cee
Denegación de solicitude de alta no padrón de habitantes

Por esta alcaldía ditouse, con data 4 de xuño de 2012, a resolución nº 464/2012 pola que se acorda incoar o expediente de denegación da solicitude de alta no padrón de habitantes das persoas que se relacionan deseguido, polo incumprimento da lexislación vixente en materia de padrón de habitantes xa que, de acordo cos informes da policía local que constan nos expedientes, os interesados non teñen a súa residencia efectiva neste concello no domicilio indicado na solicitude. - CATALINO HADAR CAM. DNI XXXXXXXXX. Descoñecéndose o domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán formular as alegacións e presentar as xustificacións que estimen pertinentes perante esta alcaldía no prazo de dez días contados a partir do seguinte ao da publicación deste anuncio. Infórmaselles, así mesmo, que de non presentar alegacións en prazo, ditaranse as resolucións oportunas, ordenando o arquivo dos expedientes. Cee, 4 de xuño de 2012 A alcaldesa Zaira Rodríguez Pérez
15/06/2012 | Administración LocalMunicipal
Fene
Secretaría
Subvencións concedidas a entidades sen fin de lucro para o exercicio 2011

De conformidade co disposto no artigo 18 da Lei 38/2003, do 17 de novembro xeral de Subvencións, no artigo 30 do regulamento de desenvolvemento, aprobado polo Real Decreto 887/2006, do 21 de xullo, no artigo 15 da Lei 9/2007, de 13 de xuño, de Subvencións de Galicia, faise pública a relación de subvencións por importe superior a 3.000 euros, concedidas a entidades sen fins de lucro no exercicio 2011 para o desenvolvemento de actividades culturais, deportivas, educativas e festivas. Fene, 29 de maio de 2012 O alcalde de Fene Asdo.: Gumersindo Pedro Galego Feal